राजू के साथी दिल्ली के नीमसराय खानपुर गांव शिव पार्क निवासी व वर्तमान में एटा के जैथरा में रह रहे जितेंद्र गुप्ता उर्फ जीतू, नोएडा सेक्टर 49 के व वर्तमान में गोंडा के सोनबरसा में रह रहे नंदलाल उर्फ नंदू उर्फ एनडी, इटावा के जसवंतनगर निवासी सुबोध कुमार यादव, भरथना कुनैठी के नीरज, जसवंतनगर के नगलानरवल निवासी रामबरन सिंह, जसवंतनगर के ही सर्वेश यादव और फिरोजाबाद के रसूलपुर हाजीपुर में रहने वाले इकबाल को पकड़ा गया है। राजू के संबंध अंतरराज्यीय वाहन चोर गिरोह के सरगना प्रदीप भदौरिया से हैं। चार मार्च को एसटीएफ ने प्रदीप को गिरफ्तार किया था। उससे पूछताछ के बाद ही राजू गोली का नाम सामने आया। राजू का नेटवर्क दिल्ली, राजस्थान, मध्य प्रदेश, बिहार और पश्चिम बंगाल में भी है।एएसपी ने बताया कि राजू गोली की पत्नी नेहा शर्मा को एसटीएफ बीती 12 जुलाई को गुडंबा से गिरफ्तार कर चुकी है। उस वक्त राजू अपने साथी ताहिर व जकारिया के साथ भाग निकला था। गिरोह के बदमाश एलडीए कॉलोनी आशियाना के सेक्टर एच निवासी सत्यम गुप्ता उर्फ बांगड़ू, एल्डिको प्रथम निवासी धनेश्वर शुक्ला उर्फ राजू उर्फ टीकाराम व सरोजनीनगर आजादनगर निवासी सरफराज अहमद को एसटीएफ ने दबोच लिया था। तब एसटीएफ ने आठ लग्जरी कारें बरामद की थीं।